Държавен вестник, бр. 39, 2006 г., стр. 7

Б Р О Й  39
Д Ъ Р Ж А В Е Н   В Е С Т Н И К
С Т Р .  7
(4) Министърът на правосъдието определя
състава на конкурсната комисия.
(5) В случай че е налице единствен канди-
дат, който е работил като държавен съдебен
изпълнител повече от 5 години, той се назнача-
ва на длъжност без конкурс.
(6) Министърът на правосъдието по искане
на държавен съдебен изпълнител, който е прос-
лужил на длъжността не по-малко от две годи-
ни, може да го премести в друг районен съд след
вземане мнението на председателите на съот-
ветните районни съдилища.
(7) Броят на държавните съдебни изпълните-
ли се определя от министъра на правосъдието.”
§ 44. В чл. 152, ал. 1, т. 5 накрая се добавя “за
повече от една година”.
§ 45. Член 160 се изменя така:
“Чл. 160. (1) Съдия по вписванията може да
стане лице, което отговаря на условията по чл. 126.
(2) Съдията по вписванията се назначава от
министъра на правосъдието след провеждане
на конкурс. Министърът на правосъдието може
да насрочи конкурс и по предложение на пред-
седателя на районния съд.
(3) Конкурсът се насрочва със заповед на
министъра на правосъдието, с която се опреде-
лят условията и редът за провеждане на кон-
курса. Заповедта се обнародва в “Държавен
вестник”, обявява се на достъпно място в съот-
ветния районен съд и се огласява чрез Интер-
нет от Министерството на правосъдието.
(4) Министърът на правосъдието определя
състава на конкурсната комисия.
(5) В случай че е налице единствен канди-
дат, който е работил като съдия по вписванията
повече от 5 години, той се назначава на длъж-
ността без конкурс.
(6) Министърът на правосъдието по искане
на съдия по вписванията, който е прослужил на
длъжността не по-малко от две години, може
да го премести в друг районен съд след вземане
мнението на председателите на съответните
районни съдилища.
(7) В службите по вписванията с повече от един
съдия по вписванията министърът на правосъди-
ето назначава един от тях за ръководител.
(8) Броят на съдиите по вписванията се оп-
ределя от министъра на правосъдието.”
§ 46. В чл. 163, ал. 1 думата “тримесечен” се
заменя с “шестмесечен”.
§ 47. В чл. 163в, ал. 1, изречение първо дума-
та “три” се заменя с “шест”.
§ 48. В чл. 166, ал. 2 думите “но не по-рано от
три месеца” се заменят със “след допълнителен
двумесечен стаж”.
§ 49. Създава се нов чл. 167б:
“Чл. 167б. Съдиите, прокурорите и следова-
телите, на които е възложено практическото
обучение на стажант-юристите, по предложе-
ние на председателстващия Висшия съдебен
съвет могат да бъдат стимулирани със средства
от бюджета на съдебната власт при условия и
по ред, определени от Висшия съдебен съвет.”
§ 50. Досегашният чл. 167б става чл. 167в.
§ 51. Създава се чл. 167г:
“Чл. 167г. За проявени високи професионал-
ни и нравствени качества при изпълнение на
служебните им задължения държавните съдеб-
ни изпълнители и съдиите по вписванията мо-
гат да бъдат поощрявани по предложение на
председателя на съответния съд или по прецен-
ка на министъра на правосъдието със:
1. служебна благодарност и грамота;
2. парична награда.”
§ 52. В чл. 168 се правят следните изменения
и допълнения:
1. Създава се нова ал. 2:
“(2) Съдиите носят дисциплинарна отговор-
ност и в случаите, когато виновно са допуснали
участник в производството да стане причина за
забавянето му в нарушение на закона.”
2. Досегашните ал. 2, 3 и 4 стават съответно
3, 4 и 5.
§ 53. Член 172 се изменя така:
“Чл. 172. (1) Дисциплинарните наказания се
налагат от:
1. административния ръководител—за нака-
занията по чл. 170, ал. 1, т. 1 и 2;
2. Висшия съдебен съвет—за наказанията по
чл. 170, ал. 1, т. 3 и 4 и ал. 2;
3. министъра на правосъдието—за наказа-
нията по чл. 170, ал. 3.
(2) Предложение за налагане на дисципли-
нарно наказание на съдии, прокурори, следова-
тели, административни ръководители и техни
заместници могат да правят и не по-малко от
една пета от общия брой на членовете на Вис-
шия съдебен съвет.
(3) Предложение за налагане на дисципли-
нарно наказание на съдии, прокурори, следова-
тели, административни ръководители и техни
заместници може да прави и министърът на
правосъдието в случаите на чл. 131, ал. 1, т. 5.
(4) В случаите по ал. 2 и 3 дисциплинарното
производство се провежда от Висшия съдебен
съвет.
(5) Предложение за налагане на дисципли-
нарно наказание на държавен съдебен изпъл-
нител или съдия по вписванията се прави от
председателя на съответния районен съд или от
съдебния инспекторат.”
§ 54. Член 173 се изменя така:
“Чл. 173. (1) Дисциплинарното наказание
може да бъде наложено до една година от откри-
ването, но не по-късно от две години от извърш-
ването на нарушението, ако то е преустановено.
(2) Сроковете по ал. 1 не текат, когато лице-
то е в законоустановен отпуск.
(3) При дисциплинарно нарушение, което е
престъпление, установено с влязла в сила при-
съда, сроковете по ал. 1 започват да текат от
влизане в сила на присъдата.”
§ 55. Член 174 се изменя така:
“Чл. 174. (1) Преди налагане на дисциплинар-
ното наказание наказващият орган изслушва
привлеченото към дисциплинарна отговорност
лице или приема писменото му обяснение и съ-
бира доказателствата от значение за случая.